पत्रकारों से बात करते हुए कहा कि कश्मीर के स्थानीय युवाओं को आतंकवाद में शामिल होने से रोकने के लिए राज्य सरकार और सीआरपीएफ के अलावा अन्य सुरक्षा एजेंसियां कई कार्यक्रम चला रही हैं। युवाओं को आतंकवाद का रास्ता छोड़कर मुख्यधारा में लाने की कोशिश होती है। कई सिविक एक्शन प्रोग्राम चल रहे हैं। युवाओं को शिक्षा, खेल, रोजगार से जोड़ने की कोशिश की जा रही है। कश्मीर के बच्चों को भारत दर्शन के लिए लेकर जाते हैं। हमारा प्रयास है कि भटके हुए युवाओं को मुख्यधारा में लाया जाए। उनकी विचारधारा बदलने के लिए काम हो रहा है। कश्मीर में सुरक्षा कर्मियों को अगवा करने और छुट्टी पर आने के बाद हत्या कर देने के सवाल पर डीजी ने कहा कि कश्मीर में सुरक्षाबलों पर होने वाले हमलों से आतंकी दहशत पैदा करना चाहते हैं। इसलिए कायराना हरकतें करते हैं। लेकिन इससे कोई फर्क नहीं पड़ता। ऐसे हमले जवानों का मनोबल नहीं तोड़ सकते। आतंकियों के हर हमले के लिए हम तैयार हैं। तैयारी का ही नतीजा है कि पिछले दो साल से आतंकी कोई बड़ा फिदायीन हमला नहीं कर पाए।